Nilem

Nilem, nilem mangut, atawa melem (Osteochilus vittatus) nyaéta salah sahiji lauk cai anu kaasup kana kulawarga Cyprinidae.  Nilem téh lauk Hérbivora karesepna ngakan dangdaunna jeung lulukutan, lauk nilem kapireungeuh loba di Asia Tenggara: Tonkin, Siam (Thailand), Semenanjung Malaya, Kalimantan, Sumatra, jeung pulo Jawa. 1916.  The Fishes of The Indo-Australian Archipelago III:131-133 (sebagai Osteochilus vittatus) dan 135-136 (Osteochilus hasseltii).  E.J. Brill.  Leiden..  Lauk nilem mangrupa lauk inguan anu ngahaja dipegarkeun pikeun dimangpaatkeun, utamana di daérah Jawa. Kiwari  nilem téh loba dibudidayakeun ogé di Sulawesi.

Pedaran
Nilem téh lauk anu mibanda ukuran sedeng kurang leuwih panggedéna tilu ramo atawa 260 mm.  tina palebah pundukna  3-3,7. Panjang tina huluna  4,1-4,5. Palebah sungutna melengkung, biwirna jeding jeung bisa manyangan umpama dibetot.  Sisit anu aya dina huluna kurang leuwih  10-12 siki.. 1916.  op. cit. p. 131-133.

Cécépét/susuri palebah pundukna dorsal mibanda III ramo-ramo heuras mibanda susuk kalawan 10-13 ramo-ramo anu laleuleus; Jumlah jeung wangun cécépét/susuri dina palebah dada I.13-16; palebah beuteung I.8;  palebah bujurna III.5.  Gurat sisi 33-34.

Melak jeung mijahkeun
Melak lauk nilem
Lauk nilem leuwih hadé umpama dipelak di wewengkon anu mibanda kaayaan  150 nepika 1.000 méter di luhureun beungeut cai laut tur mibanda 18 nepika 28 darajat suhuna. Nilem mikaresep cai anu maju tapi henteu pati nyéot, upama ngingu dibalong bisa diakalan maké pancuran. Saméméh dipelakeun balongna kudu disaatan jeung digaringkeun kurang leuwih tilu poé tuluy diawuran apu saperluna, maksudna pikeun maéhan hama anu aya di jerobalongMelakeun lauk nilem anu hadé .
Mijahkeun
Mijahkeun atawa ngawinkeun  lauk nilem bisa di balong taneuh atawa balong/bak semén, dimimitian ku milih lauk pijahkeunen, indung lauk nilem anu alus keur pijahkeuneun (gonad) umurna kurang leuwih sataun nepika sataun satengah tur mibanda beurat  180 nepika 200 gram ilaharna laukna katembong gendut jeung ngojayna rada lémpoy (lalauna), kelir sisitna anu biasa pérak rada semu konéng, palebah bujurna katembong rada bareuh. Lauk nilem jaluna  anu geus siap dikawinkeun katempo lamu ditewak tuluy palebah beuteungna di urut lalaunan, palebah siritna bakan kaluar mamanis nyaéta kaluar cai bodas kawas susu, dedegana lingas jeung ngojayna gancang .

Manfaat
Deungeun sangu
Lauk nilem téh kiwari geus ngurangan jumlahna anu aya ogé  ngan saukur diingu dibarengkeun jeung ngukut lauk séjén saperti lauk : emas, nila, guramé, jeung sajabana dina sabalong, nilem ilaharna dikukut/dibudidayakan di pulo Jawa, utamana Jawa Kulon. Endog lauk nilem pang dipikaresepna ku lantaran mibanda rasa anu ngeunah..  2007.  Pelestarian Ikan Nilem (Osteochilus hasselti C.V.) Melalui Teknologi Pembenihannya.  Makalah Lokakarya Nasional Pengelolaan dan Perlindungan Sumberdaya Genetik di Indonesia.
Meresihan situ
Kungsi diayakeun panalungtikan ngeunaan lauk nilem anu dilaksanakeun di situ/Danau Maninjau,Sumatera , antukna meunang hiji kacindekan umpama lauk nilem anu dipelakeun bari jeung henteu diparaban, éta lauk nilem baris ngahakanan rupa-rupa fitoplankton anu aya sajeroeun cai situ, tah ku alatan éta pisan ieu lauk nilem bisa waé dipelakeun pikeun ngabantu meresihan kokotor cai situ.  2004.  Penggunaan Ikan Nilem (Osteochilus haselti CV) dan Ikan Tawes (Puntius javanicus CV) Sebagai Agen Hayati Pembersih Perairan Danau Maninjau, Sumatera Barat .  Jurnal Natur Indonesia 6 (2): 87-90.

Lauk nilem ngahakan rupa-rupa fitoplankton anu mangrupa kulawarga tina Bacillariophyceae, Chlorophyceae, Cyanophyceae, jeung Desmidiaceae..  2007.  Studi Kebiasaan Makanan Ikan (Food Habit) Ikan Nilem (Osteochilus hasselti) di Tarogong, Kabupaten Garut.   Lembaga Penelitian Universitas Pajajaran.

Tatamba/terapi
ti saprak dipiwanoh jeung lobana "terapi suku jeung dampalna" anu maké Garra rufa, lauk nilem mangrupa lauk anu jadi pilihan séjén ku lantaran mibanda sipat jeung  paripolah kawas lauk  melem, nyaéta resep ngaronyok tur ngakan kulit paeh anu aya dina suku anu ngahaja dianclomkeun ka cai  iAgus H. Tjakrawidjaja. 2010. SEHAT & AMAN: “Jenis-Jenis Ikan Terapi” (pilihlah jenis ikan terbaik dan aman) ..

Tutumbu kaluar
 Mengenal & Mengend. Predator Ikan
 Megarkeun lauk nilem
 Melak lauk nilem 
 Nguseup lauk nilem

 Dicutat tina 

Kategori:Osteochilus
Kategori:Cyprinidae
Kategori:Sasatoan Indonésia
Kategori:Sasatoan Sunda
Kategori:Lauk darat
Kategori:Lauk
Kategori:Sato cai